На основу члана 115. Статута Општине Владичин Хан („Службени гласник Града Врања“ број 4/19), члана 13. Члана 25 и 27. Одлуке о јавној расправи („Службени гласник Града Врања“ број 9/19), Општинско веће општине Владичин Хан, на седници одржаној дана 06.09.2019. године, сазива:

**ЈАВНУ РАСПРАВУ О НАЦРТУ**

**ПЛАНА РАЗВОЈА ОПШТИНЕ ВЛАДИЧИН ХАН ЗА ПЕРИОД ОД 2019 ДО 2024 ГОДИНЕ**

1. Дана 06.09.2019. године сазива се јавна расправа о нацрту Плана развоја Општине Владичин Хан од 2019. до 2024. године.
2. Јавна расправа ће се одржати дана 23.09.2019. године (понедељак) од 10,00 часова у великој сали Центра за размену информација CONNECTION у Насељу Кула у Владичином Хану.
3. Јавна расправа ће се организовати као отворени састанак представника органа Општине, јавних служби са заинтересованим грађанима, представницима удружења грађана и средстава јавног обавештавања и другим заинтересованим субјектима.
4. Као учесници јавне расправе позивају се:

* Представници јавних предузећа чији је оснивач Општина Владичин Хан
* Представници установа чији је оснивач Општина Владичин Хан
* Председник Општине Владичин Хан
* Заменик председника Општине Владичин Хан
* Председница Скупштине општине Владичин Хан
* Заменик председника Скупштине општине Владичин Хан
* Начелник Општинске управе Општине Владичин Хан
* Општински правобранилац Општине Владичин Хан

1. У поступку јавне расправе нацрт Плана развоја Општине Владичин Хан од 2019 до 2024. године ће образлагати Дејан Николић, координатор за стратешко планирање у Општинској управи Општине Владичин Хан.
2. Нацрт Плана развоја Општине Владичин Хан од 2019 до 2024. године стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-121/1/19-III**

**ПРЕДСЕДНИК,**

**Горан Младеновић**